НОИ и Агенция по заетостта град София- 


Здравейте.На 07.04.2020 г,  по време на извънредното положение, подадох заявление за регистрация до АЗ София-Възраждане, (от където са ме прехвърлили на АЗ София- Изток ) чрез електронната страница, то беше одобрено и регистрацията беше осъществена на 10.04.2020г. В заявлението бях посочила, че в момента на подаването му съм с трудов договор, който ще бъде прекратен на 13.04.2020г. и че желая да бъда записана като безработно лице. От “АЗ” не получих никакъв отговор. Сама видях, че регистрацията е направена чрез портала за информационни услуги. Днес 24.06.2020 г получих телефонно обаждане от тях, чрез което ме информираха, че съм пропуснала среща с тях на 23.06.2020, среща, за която не бях уведомена по никакъв начин. Когато отидох във въпросното бюро по труда, ме информираха, че неправомерно са ме регистрирали, въпреки че в самото заявление заявявам, че в момента на регистрация, аз все още не съм прекратила правоотношението си с работодателя и то ще бъде прекратено на 13.04.2020. На 13.04.2020 г подадох и заявление за отпускане на парично обезщетение от НОИ о чл.326 ал.1 от кодекса на труда. Получих решението, ва 19.05.2020г.,в което се упоменаваше, че ми е разрешено обезщетение. До днес 24.06.2020г. бях сигурна, че всичко е наред документално, тъй като нито една институция не се беше свързала с мен, ако е имало проблем. Когато се срещнах със служители на “АЗ” ми беше съобщено, че тъй като аз нямам настоящ адрес в София( информацията ми беше дадена след като попълних декларация със задна дата, с идеята и по тяхна преценка да оправят собствената си грешка), то те не могат да направят нищо с регистрацията( въпреки че няколко месеца по-рано ме бяха регистрирали) и я прекратиха. Когато попитах: Как след като съм нямала право на регистрация, такава все пак е била осъществена на 10.04.2020, служителката ми обясни, че се извиняват, но било тяхна грешка, връчи ми документите и ми се наложи да напусна сградата. Днес 24.06.2020г. изпратих заявление до НОИ-гр. София, в което им съобщавам, че поради прекратена регистрация, заради грешка в Агенцията по заетостта, моля да ми бъде прекратено изплащането на паричното обезщетение. Опасявам се да не се наложи да връщам получените обезщетения за безработица въпреки, че грешката в случая не е моя, тъй като след като регистрацията е била приета в “АЗ” и ми е отпуснато обезщетение, това означава, че някой от съответните държавни органи( в случая всички) не си е свършил работата. Имам в себе си заявлението за регистрация от “АЗ” София- Изток, както и заповедта за отпускане на паричното обезщетение в случай, че можете да ми помогнете. Благодаря ви. Наясно съм, че казусът ми е прецедент.




Връщане на обезщетение за безработица!
======================================

 

Здравейте, Михаела Миткова, 


препоръчително е да се прегледат документите, които посочвате и с които разполагате – заявлението за регистрация в АЗ, както и заповедта за отпускане на парично обезщетение. Както обяснявате, действително пропускът в регистрацията по време на действащ трудов договор е в съответния държавен служител от АЗ. Реално обаче сте подала заявление за отпускане на парично обезщетение на 13.04, когато вече е прекратен трудовият Ви договор, и не би следвало от НОИ да претендират възстановяване на паричните обезщетения за безработица, които сте получила. Въпреки това, съветът ми е да се консултирате на място с адвокат.


Поздрави,  

адв. Николина Митова  

тел. 0898 303092


